Միջազգային մի շարք հեղինակավոր կինոփառատոների մրցանակակիր Նիկոլ Պեզճյանն այսօր լրագրողների հետ հանդիպմանը պատմեց իր ֆիլմի մասին: Հեղինակի մոտ ֆիլմի գաղափարը դեռ վաղուց է հղացել: «Պոլիսը սփյուռքահայերի համար շատ հատուկ քաղաք է: Այն միգուցե ավելի կարևոր է մեզ համար, քան Երևանը, քանի որ մեր արմատները, մշակութային պատկանելությունը Պոլիսի մշակույթի հետ են կապված: Մենք Պոլիսում ստեղծված գրականությունով ենք դաստիարակվել»,- նշեց ռեժիսորը: